เกิดไฟป่าบนดอยขุนแปะ เชียงใหม่ คลอกชาวบ้าน ช่วยเฝ้าระวังไฟดับ 1 
เกิดไฟป่าบนดอยขุนแปะ จ.เชียงใหม่ ชาวบ้านจัดเวรยามเฝ้าระวังไฟ ก่อนสาววัย 41 ถูกไฟคลอกดับ ขณะที่โซเชียล แห่ติดแฮชแท็ก#saveเชียงใหม่2วันที่ 3 เมษายน เจ้าหน้าที่ตำรวจสถานีตำรวจภูธร จอมทอง พร้อมด้วยศูนย์ป้องกันและบรรเทาสาธารณภัยเทศบาลตำบลบ้านแปะ ลงพื้นที่ตรวจสอบเหตุไฟไหม้ป่า บ้านบนนา ต.บ้านแปะ อ.จอมทอง อยู่บนดอยขุนแปะ มีชาวบ้านที่ช่วยเฝ้าระวังดับไฟป่าถูกไฟคลอกเสียชีวิต 1 คนจากการตรวจบริเวณชายป่าใกล้หมู่บ้าน พบศพผู้เสียชีวิต ทราบชื่อต่อมาคือ นางต๊ะนี กิจเจริญพัฒน์ อายุ 41 ปี สภาพศพถูกไฟไหม้ร่างกายทั้งตัวจากการสอบถามชาวบ้านทราบว่า ตั้งแต่เมื่อวานนี้ได้เกิดไฟป่าใกล้กับหมู่บ้าน ชาวบ้านพยายามช่วยกันทำแนวกันไฟและดับไฟป่า แต่ก็ยังไม่สามารถควบคุมเพลิงได้ จนเวลาผ่านมาจนถึงกลางคืนไฟป่ายังคงลุกลามใกล้เข้ามาในหมู่บ้าน ชาวบ้านจึงได้จัดเวรยามดับไฟป่า และเฝ้าระวังป้องกันไฟป่าลุกลามเข้ามาบ้านเรือนชาวบ้านต่อมาเจ้าหน้าที่ได้รับแจ้งว่า มีชาวบ้านที่เฝ้าระวังไฟป่าได้สูญหาย 1 คน เจ้าหน้าที่และชาวบ้านจึงได้ช่วยกันออกค้นหา จนพบศพผู้ตายถูกไฟคลอกเสียชีวิตชายป่าใกล้หมู่บ้าน หลังจากนั้น เจ้าหน้าที่ได้นำร่างผู้เสียชีวิตส่งโรงพยาบาลจอมทอง เพื่อชันสูตรสาเหตุการเสียชีวิตต่อไปขณะที่ในโลกโซเชียล มีการแชร์ภาพ การเกิดไฟป่าที่เชียงใหม่ พร้อมติดแฮชแท็ก#saveเชียงใหม่2 โดยมีการเรียกร้องให้หน่วยงานที่เกี่ยวข้องเข้าไปช่วยเหลืออย่างจริงจัง เนื่องจากในพื้นที่ เกิดไฟป่ามาแล้วหลายจุด นานหลายวัน อีกทั้งเมื่อวานนี้ (2 เม.ย.) นายนิพนธ์ จาระธรรม หรือพ่อหลวงแดง ผู้ใหญ่บ้าน หมู่ที่ 5 ต.แม่แฝกใหม่ อ.สันทราย จ.เชียงใหม่ ซึ่งถูกไฟคลอกขณะปฏิบัติหน้าที่ดับไฟป่า เมื่อวันที่ 9 มีนาคม 2563 ที่ผ่านมา ก็เสียชีวิตลงแล้วอย่างสงบ หลังเข้ารับการรักษา ที่โรงพยาบาลมหาราชนครเชียงใหม่
เกิดไฟป่าบนดอยขุนแปะ จ.เชียงใหม่ ชาวบ้านจัดเวรยามเฝ้าระวังไฟ ก่อนสาววัย 41 ถูกไฟคลอกดับ ขณะที่โซเชียล แห่ติดแฮชแท็ก #saveเชียงใหม่2
ไฟป่า,เชียงใหม่,saveเชียงใหม่,ดับไฟป่า,เจ้าหน้าที่ดับไฟป่าเสียชีวิต,ไฟไหม้ป่า,ดอยขุนแปะ,ข่าวทั่วไป